Udo Kasemets

Udo Kasemets (16. november 1919 Tallinn – 19. jaanuar 2014 Toronto) oli eesti-kanada helilooja.

Ta lõpetas 1938. aastal Jakob Westholmi Gümnaasiumi. Aastatel 1940–1944 õppis ta Tallinna Konservatooriumis Heino Elleri juures kompositsiooni ja Olav Rootsi juures dirigeerimist.

1944. aastal põgenes ta Saksamaale ning lõpetas 1950. aastal Stuttgardi Muusikaakadeemia, kus oli õppinud professor Philipp Mohleri kompositsiooniklassis ja H. Höpfeli klaveriklassis; tema põhilised õpetajad olid kompositsiooni alal Ernst Křenek ja dirigeerimise alal Hermann Scherchen. Ta täiendas ennast Darmstadtis Kranichsteini Uue Muusika Instituudi suvekursustel. Saksamaal olles töötas ta Geislingeni Eesti Gümnaasiumis muusikaõpetajana.

1951. aastal siirdus ta Kanadasse, kus tegutses koori- ja orkestrijuhi, organisti ja muusikaõpetajana ning muusikakriitikuna. 

1951–1957 oli ta Hamiltoni konservatooriumi õppejõud, kus õpetas klaverit, muusikateooriat, kompositsiooni ja dirigeerimist ning aastatel 1952–1957 juhatas ta Hamiltoni Konservatooriumi koori ja Hamiltoni Collegium Musicumi. 

1963–1967 oli ta õpetaja Toronto koolis Brodie School of Music and Modern Dance. 

1971–1987 oli ta eksperimentaalkunsti osakonna õppejõud Ontario kõrgkoolis Ontario College of Art & Design, hiljem emeriitprofessor.

Ta on avaldanud rohkesti artikleid Eesti, Kanada ja Ameerika Ühendriikide muusikast.

1991. aastal valiti Udo Kasemets Kanada Yorki Ülikooli audoktoriks.

 Tegevus 1960. aastate Torontos 

Aastatel 1959–1963 oli Kasemets muusikakriitik ja kolumnist ajalehe The Toronto Daily Star lehekülgedel, kus ta andis muuhulgas ka otsekoheseid ja karme hinnanguid kohalikule stagneerunud muusikaelule, kutsus noori muusikuid tõusma uue muusikalise mõtlemise nimel üles barrikaadidele jne.Udo Kasemets, “Musicians Wanted to Storm the Barricades,” The Toronto Daily Star, January 6, 1962, 19. Ajakirjas The Canadian Music Journal avaldas ta artikli, kus tutvustas John Cage'i seisukohti tolle raamatust "Silence".Udo Kasemets. Review of Silence: Lectures and Writings by John Cage. The Canadian Music Journal VI, no. 4 (Summer 1962): 59-69.

1963. aastal korraldas Udo Kasemets neljast kontserdist koosneva sarja "Men, Minds, and Music", mida on hiljem hakatud pidama esimesteks avangardistlikeks kontsertideks Torontos.

Aastatel 1965–1967 korraldas Toronto avangardistlike kunstiinimeste keskus Isaacs Gallery Udo Kasemetsa eestvõttel erilisi Mixed Media kontserte. Need olid üheksa nädalalõpu-üritust läbi mitme hooaja, kus erinevates ruumides toimusid samaaegselt muusikalised, tantsulised, teatraalsed ja sõnalised etteasted, näitused ja filmiprogrammid ja palju muudki nii, et osalejad said vabalt ringi liikuda ja sageli ka ise sellesse kõigesse sekkuda.

Kriitikud võtsid mõlemad kontserdisarjad vastu jahedalt, kuna seesuguse muusikaga poldud tol ajal Torontos veel harjutud. Kaheldi, kas üldse on tegemist muusikaga ja oldi arusaamatuses taoliste ürituste vajalikkuses üldse.John Kraglund, “A Happening: of Cellars and Such,” The Globe and Mail, November 29, 1965, 15.Kenneth Winters, “‘Black Mass’ Sunday School,” The Telegram, March 28, 1966, 46. Carol Gregory, “When is a Happening Not a Happening?,” Maclean’s (April 16, 1966), 20.Charles Geirin, “From Mellow Yellow to Bleeding Rawness,” The Toronto Daily Star, June 5, 1967, 24.  Kuna Mixed Media kontserte toetas Canada Council for the Arts, siis süüdistati Kasemetsa ka maksumaksjate raha raiskamises.Carol Gregory, “When is a Happening Not a Happening?,” Maclean’s (April 16, 1966), 21.  

Kauakestvama mõjuga oli Udo Kasemetsa kirjastusprojekt Canavangard, mille käigus said enam kui viiskümmend avangardistlikku heliloojat Kanadast ja Ameerika Ühendriikidest graafilises notatsioonis kirjutatud teoseid trükis avaldada. Canavangard oli muusikakirjastuse Broadcast Music Incorporated Kanada osakonna (BMIC) väljaanne aastatel 1967–1970 ning seeläbi tagati paljudele teostele ka autoriõigused. 

1968. aastal toimus Torontos Ryersoni Polütehnilises Instituudis Udo Kasemetsa organiseerimisel nädalapikkune kunsti- ja tehnoloogiafestival "SightSoundSystems". Selle festivali 5. märtsil toimunud avaürituseks oli John Cage'i "Reunion", mille käigus John Cage ja Marcel Duchamp mängisid malet nii, et iga käik malelaual lülitas sisse või katkestas sealsamas ettekantavate avangardistlike heliteoste esituse. Seda peetakse üheks John Cage'i nimetamisväärsemaks teoseks, millest on hiljem palju kirjutatud.Cross, Lowell. “ ‘Reunion’: John Cage, Marcel Duchamp, Electronic Music and Chess.” Leonardo Music Journal 9 (1999): 35-42.Brackett, Donald. “Dynasty of Dissonance: the Origins and Legacy of Cage and Duchamp’s Reunion.” Musicworks 100 (Spring 2008): 20-27Chen, Ya-Ling. “Somewhere between Dream and Reality: Shigeko Kubota’s Reunion with Duchamp and Cage.” tout-fait: the Marcel Duchamp Studies Online Journal 2, no. 4 (January 2002)Henry Holt & Co., 1996; Smith, Julian. Reunion: Duchamp, Cage, and Ludology. Masters Thesis, York University, 2010 

Samal aastal avaldas Udo Kasemets kokkuvõtte oma kogemustest avangardistliku muusika tutvustamisel ja õpetamisel.Udo Kasemets. “Eight Edicts on Education with Eighteen Elaborations,” Source: Music of the Avant-Garde 2, no. 2 (July 1968): 37-43.

 Valik teoseidThe Living Composers Project. – http://www.composers21.com/compdocs/kasemetu.htm 
Varajase stiili periood, 1952–1964

Orkestrimuusika
 Recitative and Rondino, keelpilliorkestrile, 1954
 Concerto, viiulile ja orkestrile, 1957
 Sinfonietta, 1959
 Passacaglia, flöödile, viiulile ja orkestrile, 1959

Kammermuusika
 Recitative and Fugue, kahele tšellole, 1955
 Quintet, flöödile, oboele, klarnetile, metsasarvele ja fagotile, 1957
 Sonata concertante, viiulile, vioolale, tšellole ja klaverile, 1957
 1 + 1, kahele salvestajale, 1964 (tööversioon klaverile)

Koorimuusika
 Two Songs, meeskoorile, 1957

Vokaalmuusika
 Visions, kõnelejale ja orkestrile,1953
 Poetic Suite, sopranile, klaverile ja keelpilliorkestrile, 1954
 The Thousand Nights and One Night, häälele ja klaverile, 1954
 Canciones, häälele, flöödile ja kitarrile, 1956
 Two Symphonic Songs, häälele ja klaverile, 1956
 Three Songs from Atlantic Provinces, häälele ja klaverile, 1950ndad
 Three Miniatures, häälele ja klaverile, 1960
 Five Songs for Children, häälele ja klaverile, 1964

Klaverimuusika
 Six Preludes, 1952
 1 + 1, 1960 (ka versioon kahele salvestajale)

Küpse stiili periood, 1961–2007
1960. aastad
Haiku (haikude tekstid Jaapanist, tõlkinud Harold Gould Henderson), häälele, flöödile, tšellole ja klaverile, 1961
Squares, klaverile neljal käel, 1962
5x5, kahele klaverile ja löökpillidele, 1963
Communications (e. e. cummingsi tekst), mistahes hulgale häältele, kõnelejatele, näitlejatele, tantsijatele ja mängijatele, 1963
Trigon, 1/3/9/27 mängijale, 1963
Cumulus, mistahes mängijale/ansamblile, fikseeritud meediaga, 1963–1964
Timepiece, mistahes mängijale, 1964
Cascando, mistahes mängijale/mistahes mängijate hulgale, 1965
Calceolaria, mistahes mängijate hulgale, 1966
Contactics, mistahes mängijate hulgale ja kuulajate/tantsijate trupile, 1966
Variations (on Variations [on Variations]), häälele, mistahes mängijale, fikseeritud meediaga, 1966
Octode, fikseeritud meedia, 1967
Octagonal Octet and/or Ode, mistahes 1–8 mängijale, 1967
Tt, arvutile, 1968
Synergetic, fikseeritud meedia, 1969
Portrait: Music of the Twelve Moons of the I Ching: The Sixth Moon, klaverile, 1969

1970. aastad
Guitarmusic for John Cage, mistahes hulgale kitarridele (koos dirigendiga [kasutades prožektoreid]), 1975
Elaborations on Erratum musical of Marcel Duchamp, mistahes ansamblile, 1975
Rites of Rights No. 1, löökpilliansamblile, 1977
In Support of Justice Thomas Berger: (Rites of Rights No. 2), mistahes ansamblile, 1977
David and David and Larry and James, neljale mängijale (hääled, instrumendid, süntesaatorid, mikrofonid, mikserid, võimendid, valjuhääldid), fikseeritud meediaga, 1977
Whole Earth Music, fikseeritud meedia, 1978

1980. aastad
Celestial Timescapes, arvutile, fikseeritud meediaga, 1980 (võib esitada koos teostega Zodiacanons ja Ragtime: an Intercultural Timescape)
Zodiacanons, 1–12 mängijale mistahes kromaatilistel instrumentidel, 1980 (võib esitada koos teosega Celestial Timescapes)
Ragtime: an Intercultural Timescape, ansamblile Aasiast/Indiast, ansamblile Euroopast / Põhja-Ameerikast, 1981 (võib esitada koos teosega Celestial Timescapes)
Earthspin: a Timescape for Gordon Monahan, klaverile, fikseeritud meediaga, 1982
Counterbomb Renga (Jonathan Schelli tekst), 1982–83 (koostöös enam kui 100 muusiku ja poeediga Kanadast ja USA-st)
conNotations, mistahes ansamblile, 1983
lOOking fOr jacksOn mac lOw in the cOncise OxfOrd dictiOnary (pOemusic), kõnelejale, orelile, ostinato ad libitum, 1983
Yi Jing Jitterbug: 50 Hz Octet, mistahes 8 puhkpillile/poognaga keelpillile, 1984
Yi Jing Jitterbug: Soloctet, mistahes puhkpillile/poognaga keelpillile, fikseeritud meediaga, 1984
4-D I Ching, fikseeritud meedia, 1984 (samuti versioon teosest What do You have to Say about This?, fikseeritud meedia, 1987–1988)
Piece for Peace (Mahatma Gandhi, Laozi, Albert Einsteini, Black Elki tekstidele ingliskeelses tõlkes), mistahes hulgale retsiteerijatele, kõnelejatele ja pidevaid toone võimaldavatele instrumentidele, 1985
Tangovariables on the word Tango, klaverile, 1986
Geo(sono)scope (heli-installatsioon R. Buckminster Fulleri järgi), 1986
Vertical Music: In remembrance of Morton Feldman, mistahes 7 mängijale, 1987 (ka versioon 2 klaverile, 1987)
Vertical Taps for Morty, väikesele trummile, 1987
Marce(ntennia)l Circus C(ag)elebrating Duchamp (John Cage'i tekstile), 1987
Duchampera (muusikalis-teatraalne teos, helilooja tekstile Marcel Duchampi järgi), mistahes hulgale häältele, kõnelejatele, näitlejatele, klaverile, klaas-instrumentide ansamblile, fikseeritud meedia ja valgusega, 1987
Spectrascapes (heli-installatsioon), 1987–88 (ka versioon teosest Studies for Spectrascapes, fikseeritud meedia, 1987–1988)
Counterpoints for Philip Corner, mistahes ansamblile, 1988
Portrait: Music of the Twelve Moons of the I Ching: The First Moon, columbine ja amaranth (leiutatud instrumendid), 1988
Portrait: Music of the Twelve Moons of the I Ching: The Second Moon, võimendatud tšellole, 1988
Portrait: Music of the Twelve Moons of the I Ching: The Third Moon, löökpillidele, 1988
Portrait: Music of the Twelve Moons of the I Ching: The Fourth Moon, klarnetitele (1 mängijale), 1988
Portrait: Music of the Twelve Moons of the I Ching: The Fifth Moon, gamelan, 1988
Calendar Round: Kaisernietzsche, kitarrile ja löökpillidele, 1989
Calendar Round: Megalcides, kõnelejale, fikseeritud meediaga, 1989

1990. aastad
Calendar Round: Malcgilmstein, viiulile, 1990
The Eight Houses of the I Ching, keelpillikvartetile, 1990 (ka versioon 12 keelpillile, 1993)
Marklewake, rohkem kui ühele häälele ja rohkem kui ühele mängijale, 1990
'Harmonices Mundi' of Johannes Kepler, viiulile, fikseeritud meediaga, 1990
Hexagram No. 16, klaverile, 8 sinusoidsele ostsillaatorile, mikseritele ja valjuhäälditele, 1990
Lun(h)armonics, 6 sinusoidsele ostsillaatorile, mikseritele ja valjuhäälditele, 1990
Canonic Creationchants, mistahes hulgale kõrgetele häältele, 1991 (võib esitada koos teosega Timetrip to Big Bang, Big Bang and Back)
Requiem Renga, väikesele orkestrile (2 löökpilli, 15 keelpilli), 1992
Palestrina on Devil's Staircase, 2 häälele, 3 viiulile, 3 tšellole, 1993
Timetrip to Big Bang, Big Bang and Back, fikseeritud meedia, 1994 (võib esitada koos teosega Canonic Creationchants)
Pythagoras Tree, klaverile, 1994
3/7 D'Un Morceau en Forme de Poire, klaverile, 1995
Feigenbaum Cascades, klaverile, 1995
Music of the First Eleven Primes, klaverile, 1995
...FUTURE is PAST is NOW is..., mistahes 4–7 mängijale, 1996
OPazERA (trans[form]l[iter]ation, Octavio Pazi tekstile), 1996–97. Koguteos; selle seitset osa võib esitada eraldi:
John Cage/Octavio Paz Conjunction, häälele ja klaverile, 1996;
Joan Miró/Octavio Paz Conjunction, kõnelejale, löökpillidele, filmi ja slaididega, 1996;
The Constellation of Virgo, häälele ja klaverile, vibrafonile ja marimbale, 1996;
Sunstone, häälele, voice, pianoharpile [leiutatud instrument], löökpillidele, filmi ja slaididega, 1996;
Blanco, nais- ja meeshäälele, kahele klaverile ja löökpillidele, 1997;
OPJreSCTnga, klarnetile, viiulile, tšellole ja klaverile, 1997;
Homage and Desecrations, häälele, kõnelejale, klaverile, ettevalmistatud klaverile ja löökpillidele, 1997
fraCtal fibONaCciERTO, klaverile ja väikesele orkestrile (18 mängijat), 1997
Mus(ost)ic for Barbara, klaverile, 1997
...and sounds sink back into silence (Martin Bartletti tekstile), häälele ja klaverile, 1997
On mere being (Wallace Stevensi tekstile), häälele ja klaverile, 1997
Stanstars, klaverile, 1997
SoUNdFLOWER Triplet, häälele ja klaverile, 1998
777, suurele orkestrile (70 mängijat), 1998
Ariannaira (stsenaarium Jorge Luis Borgesi, Ovidiuse, Claudio Monteverdi järgi), häälele-kõnelejale, klaverile ja visuaalsele meediumile ad libitum, 1999 (üht osa võib esitada eraldi: The House of Daedalus, klaverile)
Echoes of a Life: Chronologue, klaverile, 1999
QM for MC: Quantumatrix for Merce Cunningham, kõnelejale ja klaverile, 1999
Numbers/Digits, kõnelejale ja klaverile, 1999

2000. aastad
Airs and Mirrors of Robert Creeley, häälele ja klaverile, 1997–2000
from 'Useful Knowledge' (Gertrude Steini tekst), kõnelejale ja klaverile, 1999–2000. Kaht osa võib esitada eraldi: 
Music of the First Hundred Natural Numbers, klaverile, 1999;
BiB – Business in Baltimore, klaverile, 2000)
STiME: SpaceTiMemoryEchoes (James Joyce'i tekstile), 2000. Koguteos; selle viit osa võib esitada eraldi:
43'33", mistahes häälele/mängijale [4 ruumis]; 
4'33"2, mis tahes 4 häälele/mängijale [1 ruumis]; 
4'33" fractals, mistahes hulgale häältele/mängijatele;
4'33" PrimeTimeFractals, mistahes hulgale häältele/mängijatele
[4 x 4]'33" Sirens, mistahes hulgale kõnelejatele ja mängijatele
Diaries and Letters of Ruth Crawford Seeger, 2 kõnelejale ja mistahes hulgale mängijatele, 2000
Linda in Agnes, Agnes in Linda, mistahes hulgale kõnelejatele ja mängijatele, 2001
musiXenia (muusikaline kingituse andmise/saamise tseremoonia), mistahes 6–10 mängijale, 2001
LSP! (remembering Michael J. Baker), häälele ja klaverile, 2001
Signs (Robert Creeley tekstile), 2 kõnelejale ja mistahes 2 mängijale, 2001
F i r e l i n e – music of the first thirteen primes (David Libeskindi tekstile), häälele ja klaverile, 2001
AL and alpha/beta – Algorithms and Alphabets: A Symphosium, 2 häälele ja mistahes 4 mängijale, 2001
E and T S T and B – Einstein and Tagore seeking Truth and Beauty, 2 häälele ja mistahes 4 mängijale, 2001
thousand and one thunderletters, klaverile, 2001
Calendar Round: Rixax, löökpillidele, 2001
AQM – Anarchart with Quantumandala, 1998–2002. Koguteos; selle kümmet osa võib esitada eraldi:
QM 8x11+11x8, klaverile, 1998;
QM 4x7x4, viiulile, 1998; 
QQ – Quantumquotes with MM – Musicmandala, kõnelejale ja klaverile, 1998; 
QM 7x4x7, vioolale, 1999;
QM 4x7+7x4, tšellole, 1999;
QM 4x13x4, marimbale, 1999;
QM 4x9=6x6, vibrafonile, 1999; 
QM 2x13+13x2, akordionile, 2000; 
QM 2x13x2 – Anarchy Really Does Have a Future, häälele-kõnelejale, 2000;
AQ – *Anarchquotes, kõnelejale, 1998–2002
The Liberties of Susan Howe (pOemPERA, Susan Howe'i libreto), naishäälele-kõnelejale, 2 naiskõnelejale, klaverile, fikseeritud meedia ja Pierre Tremblay filmiga), 2007

 Isiklikku 
Udo Kasemetsa isa on muusikateadlane, koorijuht ja helilooja Anton Kasemets.

 Viited 

 Kirjandus 
 Eduard Tubin - eesti sümfoonik / Udo Kasemets. Vaba Eesti Sõna = Free Estonian Word : Estonian newspaper (1952) 11. okt., lk. 8
 Udo Kasemets. A portrait. Keith MacMillan; musiccanada No. 22, Canadian Music Centre, 1969. 
 Udo Kasemets 80 / Hannes Oja. Vaba Eestlane (Toronto) (1999) 16. nov., nr. 84, 7 : foto
 Music's charming anarchist. Elissa Poole; The Globe and Mail, April 11th, 2000. R1.
 Udo Kasemets : sümpaatne anarhist / Tõnu Naelapea. Meie Elu = Our Life : Estonian weekly (2000) 19. apr., nr. 16, 1. Novembris 1999 kaheksakümne aastaseks saanud heliloojast kirjutab Elissa Poole ajalehe Globe and Mail kunsti- ja kultuuriosa leheküljel 11. aprillil 2000
 Dr. tobias c. van Veen. Turn/Stile: Interpreting Udo Kasemets' \CaleNdarON\ for a Single Turntable with Treatment and Surfaces. Leonardo Music Journal, 2003.
 Vana mees üllatub, imestab ja otsib muusikat / Immo Mihkelson. Postimees : Kultuur Extra (2006) 18. märts, lk. 4. Torontos elavast heliloojast Udo Kasemetsast, intervjuu heliloojaga
 Ajalooline õppetund / Immo Mihkelson. Postimees (2006) 27. märts, lk. 16. 24. märtsil Von Krahli teatris toimunud Kanadas elava eesti helilooja Udo Kasemetsa autoriõhtust.
 John Cage Udo Kasemetsa nahas / Maria Mölder. Postimees (2006) 27. märts, lk. 16. 24. märtsil Von Krahli teatris toimunud Kanadas elava eesti helilooja Udo Kasemetsa autoriõhtust
 Vastab Udo Kasemets / Udo Kasemets; interv. Märt-Matis Lill. Teater. Muusika. Kino, ISSN 0207-6535. (2006) ak. 25, nr. 7, lk. 5-13 : ill.
 Michael Edmunds. "Flip-Side Overlap": The Medium is the Music. MediaTropes eJournal Vol I (2008): 102–112 ISSN 1913-6005. 2.
 Jeremy Strachan. Music, Communications, Place: Udo Kasemets and Experimentalism in 1960s Toronto. Ph.D. dissertation, University of Toronto, 2015
 Jeremy Strachan. Canavangard, Udo Kasemets’s Trigon, and Marshall McLuhan: Graphic Notation in the Electronic Age. Twentieth-Century Music 14/2, 209–243. Cambridge University Press, 2017.
 Tarmo Johannes. Udo Kasemets – terava ajanärviga kompromissitu looja. Muusika, 11/06/2018.
 Tõnn Sarv. Mängurõõm. Udo Kasemets 1919 – 2014. Teater. Muusika. Kino nr 11, 2019.

 Välislingid 
 Andmebaasid Udo Kasemetsa kohta koondandmebaasis ISIK
 Udo Kasemetsa teoste täielik kataloog andmebaasis ESTER
 Artikleid Udo Kasemetsa kohta andmebaasis ISE

Kategooria:Eesti heliloojad
Kategooria:Eestlased Kanadas
Kategooria:Jakob Westholmi Gümnaasiumi vilistlased
Kategooria:Sündinud 1919
Kategooria:Surnud 2014